Diari Oficial de la Generalitat Valenciana


Sumari del DOGV 5070, del 12-08-2005 (2005/8682)

RESOLUCIÓ de 5 de juliol de 2005, del director del Centre de Desenvolupament Marítim, per la qual s'atorga a l'Ajuntament de la Vila Joiosa una concessió administrativa per a l'explotació i la conservació de la zona de vials i esplanades annexes de domini públic portuari al port de la Vila Joiosa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5070

Data del DOGV
:   12-08-2005

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2005/8682


Data del document
:   05-07-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Vila Joiosa, la
    * administració local
    * servei de vies públiques
    * adjudicació de contracte administratiu
    * instal·lació portuària

RESOLUCIÓ de 5 de juliol de 2005, del director del Centre de Desenvolupament Marítim, per la qual s'atorga a l'Ajuntament de la Vila Joiosa una concessió administrativa per a l'explotació i la conservació de la zona de vials i esplanades annexes de domini públic portuari al port de la Vila Joiosa. [2005/8682]
  
Donat compte de l'expedient de referència, del qual resulten els antecedents de fet següents:
  
1) Amb data 28 d'abril de 2004, el Sr. José Miguel Llorca Senabre, alcalde president de l'Ajuntament de la Vila Joiosa, sol·licita una concessió per a l'explotació i la conservació dels vials i les esplanades annexes d'una zona del domini públic portuari del port de la Vila Joiosa.
  
2) El 14 de desembre de 2004, el Servici d'Explotació i Conservació de Ports va emetre un informe favorable a l'atorgament de la concessió, en el qual s'indica:
  
Els servicis que, després de l'atorgament de la concessió, es compromet a realitzar l'Ajuntament en la zona serien:
  
· Manteniment de les zones enjardinades dins de la zona de domini públic portuari.
  
· Manteniment de la senyalització horitzontal i vertical.
  
· Manteniment de les lluminàries, tapes de registre de canalitzacions i dels servicis en general.
  
· Arreplegada de fems.
  
· Neteja viària.
  
Estos servicis es presten actualment per la Conselleria d'Infraestructures i Transport a través del Servici d'Explotació i Conservació de Ports, Àrea d'Alacant Centre.
  
Els usos de les tarifes que es donen en la zona sol·licitada són els d'ocupació per a restauració, i es liquiden als titulars de les autoritzacions per l'ocupació de superfície destinada a terrassa-bar segons la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana [2003/13020]. D'acord amb esta llei, correspon abonar: 11,31 €/m2/any com a cànon per aprofitament de superfície i 108,18 €/m2/any com a partida per rendiment d'activitat.
  
Els ingressos obtinguts per la Generalitat Valenciana pels conceptes abans descrits són:
  
TITULAR/ESTABLIMENT SUP. OCUPADA CÀNON
  
Miguel López Martínez/Siroco 18 2.150,82
  
González-Lora Ortega-Tortolero, SL 40 4.779,60
  
TOTAL 58 6.930,42
  
Estos ingressos ascendixen a un total de SIS MIL NOU-CENTS TRENTA EUROS AMB QUARANTA-DOS CÈNTIMS (6.930,42 €), als quals s'ha d'afegir l'IVA vigent del 16%.
  
A més d'estes terrasses hi ha d'altres susceptibles d'explotació i adjacents als locals indicats amb les superfícies referides:
  
LOCAL SUPERFÍCIE (m2)
  
Frasevi, SL/ El Nàutic 45
  
Patagonia Walquer/ El Brasero 71
  
Ostendia 40
  
TOTAL 156
  
Les despeses de neteja, jardineria i de conservació durant l'any 2002 en la zona de l'assumpte s'estimen en la quantitat de 7.410 euros, sense incloure l'IVA.
  
Donades les possibilitats de posada en explotació de les terrasses referides es considera que es pot equilibrar el saldo ingressos/despeses.
  
Per tant, examinada la documentació presentada, i atenent la sol·licitud d'autorització de l'Ajuntament de la Vila Joiosa, per a l'explotació i la conservació dels vials i les esplanades annexes de la zona de domini públic portuari del port de la citada localitat, cal informar que no s'aprecien motius que impedisquen l'atorgament de l'oportuna concessió.
  
Tenint en compte dels recursos econòmics generats per la posada en explotació de terrasses i la quantia de les despeses en què incorre l'administració per al manteniment i la conservació de la zona, es proposa atorgar la concessió amb un cànon total de 1.967,94 € (mil nou-cents seixanta-set euros i noranta-quatre cèntims), sense incloure impostos, descompost de la forma següent:
  
- Aprofitament de superfície: 1.967,94 €, a raó d'11,30 €/m2/any, aplicats als 174 m2 de superfície urbanitzada susceptibles d'explotació.
  
- Partida per rendiment d'activitat: 0 euros.
  
3) Amb data 10 de març de 2004, es va atorgar al Sr. López Martínez l'autorització administrativa per a l'ocupació de 18 m2 al port de la Vila Joiosa, amb destinació a explotació del restaurant Siroco, per termini d'un any, comptador des del dia 1 de gener de 2004, prorrogable a la tàcita fins a un màxim de tres anys, inclòs l'inicial, d'acord amb les condicions que en la resolució s'indicaven. En conseqüència, l'autorització va véncer el dia 1 de gener de 2005, i ens trobem actualment en el període de pròrroga, susceptible, per tant, de ser denunciat per les dos parts el venciment definitiu. Per tant, si s'atorgara finalment la present concessió s'avisaria al titular de l'autorització del venciment de la concessió el pròxim 1 de gener de 2006.
  
4) Per Resolució del director del Centre de Desenvolupament Marítim de data 7 de juny de 2004 es va autoritzar a la mercantil González-Lora Ortega-Tortolero, SL, l'ocupació de 40 m2 de superfície en la zona portuària de la Vila Joiosa, per a la instal·lació de terrassa-bar, per termini d'un any prorrogable a la tàcita fins a un màxim de tres inclòs l'inicial, comptador des de l'endemà de la notificació, que va tindre lloc el 18 de juny de 2004, i amb les altres condicions que en la resolució s'indiquen. En conseqüència, l'autorització vencerà el dia 18 de juny de 2005, moment en què començarà el període de pròrroga, susceptible, per tant, de ser denunciat per les dos parts el venciment definitiu.
  
5) De conformitat amb el que disposa l'article 146 del Reglament per a l'Execució de la Llei de Costes, es va sotmetre la sol·licitud a informació pública pel termini de vint dies, durant el qual no es van presentar al·legacions.
  
6) Per Resolució de 6 d'abril de 2005 se sotmeten a l'Ajuntament de la Vila Joiosa les condicions en què es podria atorgar la concessió de referència.
  
7) El 5 de maig de 2005 té entrada l'escrit de l'Ajuntament de la Vila Joiosa en què sol·licita la reducció o l'exempció del cànon que s'ha d'abonar, i assenyala que les despeses anuals previstes (71.431,78 € en concepte de manteniment de les zones enjardinades, l'enllumenat públic, arreplegada de residus i neteja diària, més el cànon proposat) superen amb escreix els ingressos que s'obtindrien (18.682,13 € en concepte de taxes per ocupació del domini públic i per arreplegada de fems).
  
En la resolució es deia expressament que no s'imposava fiança ja que es tractava d'una administració local. No obstant això, l'Ajuntament sol·licita que s'elimine la referència a la fiança continguda en les clàusules (generals) 6a i 11a.
  
Sol·licita finalment aclariment sobre la superfície que s'ha d'atorgar en concessió.
  
8) El 16 de maig de 2005, la Divisió d'Explotació i Conservació de Ports emet un informe en què es fa constar:
  
?Les despeses assenyalades per l'Ajuntament excedixen, amb molt, les estimades inicialment per la nostra part, si bé la seua orde de magnitud és raonable d'acord amb la voluntat manifestada per l'Ajuntament que el manteniment, la conservació i la neteja se situen en uns nivells d'exigència d'acord amb la importància del front urbà en el seu contacte amb el port.
  
Quant a l'exempció de cànon o la seua gratuïtat, i d'acord amb el que s'ha exposat anteriorment, s'informa favorablement sempre que això siga legalment possible atenent els arguments aportats o altres aplicables.
  
Quant a la modificació del condicionat:
  
- Clàusula 2a: en concordança amb l'anterior es proposa la seua modificació en el sentit sol·licitat, amb la redacció arreplegada posteriorment.
  
- Clàusules 6a, 7a i 11a: el que legalment corresponga per ser una entitat local.
  
- Clàusules 12a i 13a: conseqüentment amb la clàusula 2a es proposa accedir al que s'ha sol·licitat.
  
Nova redacció proposada
  
Clàusula 2a. Superfície
  
L'àmbit de la concessió el constituïx la totalitat de la superfície dibuixada en el pla adjunt, constituïda pels vials i les esplanades del front portuari, amb l'excepció següent:
  
- Els 18 m2 corresponents al restaurant Siroco continuaran davall de l'autorització d'esta Conselleria fins al 18 de juny de 2005, segons s'ha exposat en els antecedents de la present, i s'integraran, si és procedent, en la present concessió si l'Ajuntament atorga en el seu dia el títol corresponent.
  
- Els 40 m2 corresponents al restaurant regentat per González-Lora Ortega-Tortolero, SL, continuaran davall de l'autorització d'esta Conselleria fins a l'1 de gener de 2006, segons s'ha exposat en els antecedents de la present, i s'integraran, si és procedent, en la present concessió si l'Ajuntament atorga en el seu dia el títol corresponent
  
Clàusula 12a. Cànon
  
La present concessió s'eximix de l'abonament de cap cànon segons el que legalment corresponga.
  
Clàusula 13a. Obligació de conservació i manteniment
  
L'Ajuntament de la Vila Joiosa vetlarà pel bon ús dels terrenys i de les instal·lacions i es responsabilitza del manteniment, la conservació, la policia, la neteja, la jardineria i l'enllumenat en tot l'àmbit de la concessió. Es permeten únicament en la zona en concessió els usos ciutadans i hostalers, i l'Ajuntament pot gravar estos establiments per l'ús del domini públic portuari atorgat en concessió.
  
El concessionari està obligat a conservar i a mantindre les obres i els terrenys concedits en perfecte estat d'utilització, fins i tot des dels punts de vista de neteja, d'higiene i d'estètica, i es realitzaran al seu càrrec els treballs de conservació i de manteniment i de totes les reparacions que siguen necessàries per a això.
  
9) En atenció al que indica l'informe transcrit, així com als considerants de la present resolució, es va efectuar un nou sotmetiment de condicions d'acord amb el citat informe.
  
10) El 8 de juny de 2004 s'emet informe per la Divisió d'Explotació i Conservació de Ports en què es fa constar:
  
?Per part d'esta Divisió es va informar que la terrassa-bar de 40 m2 autoritzada a la mercantil González-Lora Ortega-Tortolero, SL, al port de la Vila Joiosa s'incloïa en els vials sol·licitats en concessió per l'Ajuntament de la localitat.
  
Servisca la present per a informar que es tracta d'un error ja que la mencionada superfície de 40 m2 s'ubica contigua a la llotja del port, en una ubicació no inclosa en l'àmbit de la concessió sol·licitada per l'Ajuntament.
  
Es proposa, per tant, deixar sense efecte la resolució per la qual no es manté la pròrroga de la dita autorització d'ús terrassa-bar de 40 m2 atorgada a González-Lora Ortega-Tortolero, SL?.
  
11) En relació amb el que s'ha exposat anteriorment, el 10 de juny de 2005 es va dictar la resolució, per la qual es revocava la dictada el 19 de maig de 2005, que disposava no mantindre la pròrroga de l'autorització atorgada a González-Lora Ortega-Tortolero, SL?.
  
12) El 5 de juliol de 2005 té entrada l'escrit de l'Ajuntament de la Vila Joiosa, en concret l'acord del Ple, pel qual s'acceptaven les condicions oferides en el segon sotmetiment.
  
Atés, respecte del cànon concessional, que la Llei 14/2003, de 10 d'abril, de Patrimoni de la Generalitat Valenciana, disposa:
  
Article 61.2. (Autoritzacions): ?Podran, no obstant això, adjudicar-se directament quan concórreguen algun dels supòsits següents:
  
Quan el peticionari siga una administració pública, una entitat de dret públic, o una entitat sense ànim de lucre, i els fins a què es destinarà siguen d'utilitat pública o d'interés social. En estos casos podrà tindre caràcter gratuït, sempre que l'activitat que s'ha de desenvolupar en l'immoble no tinga contingut econòmic?.
  
Article 66.2 (Concessions): ?No obstant això, podrà adjudicar-se per contractació directa en els supòsits establits en l'article 61.2 d'esta llei i amb els requisits establits en el paràgraf 3 del dit article. En estos casos la concessió no serà transmissible, i podrà tindre caràcter gratuït, sempre que l'activitat que s'han de desenvolupar no tinga contingut econòmic?.
  
L'absència de contingut econòmic de l'activitat es pot interpretar de conformitat amb l'article 93 (caràcter de bàsic) de la Llei 33/2003, de 3 de novembre, de Patrimoni de les Administracions Públiques:
  
Article 93.4. Concessions demanials
  
?Les concessions d'ús privatiu o d'aprofitament especial del domini públic podran ser gratuïtes, atorgar-se amb contraprestació o condició o estar subjectes a la taxa per utilització privativa o aprofitament especial de béns del domini públic estatal regulada en el capítol VIII del títol I de la Llei 25/1998, de 13 de juliol, de Modificació del Règim Legal de les Taxes Estatals i Locals i de Reordenació de les Prestacions Patrimonials de Caràcter Públic, o a les taxes previstes en les seues normes especials.
  
No estaran subjectes a la taxa quan la utilització privativa o aprofitament especial de béns de domini públic no comporte una utilitat econòmica per al concessionari, o, fins i tot, existint la dita utilitat, la utilització o l'aprofitament comporte condicions o contraprestacions per al beneficiari que anul·len o facen irrellevant aquella.
  
En els casos previstos en el paràgraf anterior, es farà constar esta circumstància en els plecs de condicions o les clàusules de la concessió?.
  
Atés que no hi ha inconvenient a modificar les clàusules 6a i 11a, amb eliminació de la referència a la fiança.
  
Fent ús de les atribucions que concedix al director del Centre de Desenvenvolupament Marítim l'article 14 del Decret 182/2004, d'1 d'octubre, del Consell de la Generalitat, pel qual s'aprova Reglament Orgànic i Funcional de la Conselleria d'Infraestructures i Transport resolc:
  
Atorgar a l'Ajuntament de la Vila Joiosa la concessió administrativa per a l'explotació i la conservació dels vials i les esplanades annexes d'una zona del domini públic portuari del port de la Vila Joiosa; segons les condicions que s'indiquen en els plecs inserits a continuació:
  
1a. Termini
  
Esta concessió s'atorga, per termini d'un any, prorrogable anualment a la tàcita fins a un màxim de deu anys, i es deixa fora de perill el dret de propietat, sense perjuí de tercer, sense cessió del domini públic ni de les facultats dominicals de l'administració.
  
2a. Superfície
  
L'àmbit de la concessió el constituïx la totalitat de la superfície dibuixada en el pla adjunt, constituïda pels vials i les esplanades del front portuari, amb l'excepció següent:
  
Els 18 m2 corresponents al restaurant Siroco, regentat pel Sr. Miguel López Martínez, continuaran davall de l'autorització d'esta Conselleria fins a l'1 de gener de 2006, segons s'ha exposat en els antecedents de la present, i s'integraran, si és procedent, en la present concessió si l'Ajuntament atorga en el seu dia el títol corresponent.
  
3a. Transmissibilitat
  
La present concessió no és transmissible.
  
4a. Gravamen
  
La constitució d'hipoteques i d'altres drets de garantia sobre la concessió haurà de ser autoritzada prèviament per l'administració portuària.
  
5a. Ús i explotació
  
La concessió es destinarà a l'activitat definida en la resolució d'atorgament, sense que el concessionari puga destinar el domini públic concedit, ni les obres en este executades a usos distints dels expressats.
  
La utilització del domini públic portuari atorgat en concessió per a usos que tinguen especials circumstàncies d'exclusivitat, intensitat, perillositat o rendibilitat exigirà, en tot cas, l'informe vinculant previ, i l'autorització, si es procedent, del Centre de Desenvolupament Marítim per a tots aquells usos distints dels hostalers ja establits en la present.
  
6a. Rescat per obres
  
En el cas que el domini públic siga necessari totalment o parcialment per a la realització d'activitats o l'execució d'obres declarades d'utilitat pública i per a realitzar-les fóra necessari utilitzar o destruir en tot o en part les obres de la concessió, l'administració podrà procedir al rescat d'esta abans del seu venciment.
  
A l'efecte s'incoarà expedient de rescat de la concessió, en el qual es donarà audiència al concessionari, sense que el concessionari tinga un altre dret que el de ser indemnitzat per les obres no amortitzades, valorades en els termes establits en la Llei de Ports.
  
En esta valoració no es tindran en compte les obres realitzades pel concessionari sense autorització prèvia, les quals passaran igualment a l'administració sense dret a indemnització. El concessionari podrà, a més, retirar lliurement aquells elements existents en la concessió que no hagueren sigut relacionats en l'acta de reconeixement final i no estiguen units de manera fixa a l'immoble, sempre que amb això no es produïsca trencament ni deterioració d'este, llevat que l'administració decidisca també el seu rescat.
  
Si les obres es trobaren deteriorades, es determinarà per l'administració el pressupost de les despeses necessàries per a deixar-les en bon estat, el qual es notificarà al concessionari abans de ser aprovat. El seu import es rebaixarà de la taxació, i la diferència que resulte serà la quantitat que s'abone al concessionari.
  
Realitzada l'entrega a l'autoritat portuària dels béns rescatats el concessionari haurà, si és procedent, fer efectives les quantitats per les responsabilitats en què haja incorregut.
  
7a. Impostos i fiances
  
No s'imposa fiança ja que es tracta d'una administració local.
  
8a. Vigilància de les obres i dels terrenys
  
L'administració, a través del Centre de Desenvolupament Marítim i Servicis d'esta dependents, podrà inspeccionar en tot moment l'estat de conservació de les obres i els terrenys concedits i assenyalar les reparacions que s'hagen de realitzar, i l'Ajuntament de la Vila Joiosa estarà obligat a executar-les en el termini que se li assenyale. Si l'Ajuntament de la Vila Joiosa no realitzara les obres de reparació en el termini establit, la Conselleria d'Infraestructures i Transport podrà imposar-li una sanció econòmica que no excedisca del vint-i-cinc per cent (25%) del pressupost de les obres, i concedir-li un nou termini d'execució. La sanció podrà ser reiterada en cas d'incompliment del nou termini assenyalat. Si, no obstant això, la segona sanció econòmica, l'Ajuntament de la Vila Joiosa no executara les reparacions, es procedirà a instruir l'expedient de caducitat de la concessió.
  
9a. Despeses
  
Les depeses originades pels anuncis de la informació pública i de la resolució d'atorgament de la concessió seran de compte del concessionari.
  
Les despeses que s'originen pel replantejament, la inspecció i el reconeixement de les obres, seran a càrrec del concessionari.
  
10a. Altres autoritzacions
  
L'atorgament d'esta concessió no eximix al seu titular de l'obtenció de les llicències, els permisos i les autoritzacions que siguen legalment exigibles, ni del pagament dels impostos que se li apliquen, amb inclusió de l'impost sobre béns immobles, o el que legalment el substituïsca.
  
11a. Renúncia
  
Si l'interessat desistira de la petició o renunciara al títol, excepte decisió contrària de l'administració, estarà obligat a alçar les obres i les instal·lacions al seu càrrec, i deixar el terreny de la concessió lliure de tota ocupació, en el termini que se li assenyale.
  
12a. Cànon
  
La concessió està exempta de cànon, en aplicació dels articles 61.2 i 66.2 de la Llei 14/2003, de 10 d'abril, de Patrimoni de la Generalitat Valenciana, en relació amb l'article 93.4 de la Llei 33/2003, de 3 de novembre, de Patrimoni de les Administracions Públiques.
  
En concret, perquè la utilització privativa o aprofitament especial de béns de domini públic comporta una utilitat econòmica per al concessionari, si bé la utilització o l'aprofitament comporta condicions o contraprestacions per al beneficiari que fan irrellevant la citada utilitat econòmica.
  
Per al cas que varien substancialment les anteriors circumstàncies, de manera que les despeses deixen de ser superiors als ingressos i existisca rendibilitat per al concessionari, es revisarà el present títol a fi d'establir el cànon que corresponga.
  
L'establiment o l'aprovació de noves regulacions sobre esta matèria i la seua quantia serà d'obligada acceptació pel concessionari, que en tot cas tindrà dret a repercutir els increments en les tarifes que aplicació.
  
13a. Obligació de conservació i manteniment
  
L'Ajuntament de la Vila Joiosa vetlarà pel bon ús dels terrenys i instal·lacions i es responsabilitza del manteniment, la conservació, la policia, la neteja, la jardineria i l'enllumenat en tot l'àmbit de la concessió. Es permeten únicament en la zona en concessió els usos ciutadans i hostalers, i l'Ajuntament pot gravar estos establiments per l'ús del domini públic portuari atorgat en concessió.
  
El concessionari està obligat a conservar i a mantindre les obres i terrenys concedits en perfecte estat d'utilització, fins i tot des dels punts de vista de neteja, d'higiene i d'estètica, i es realitzaran al seu càrrec els treballs de conservació i de manteniment i de totes les reparacions que siguen necessàries per a això.
  
14a. Efectes reversió
  
Quan per venciment del termini de la concessió es produïsca la reversió, quedaran extingits automàticament, sense necessitat de declaració expressa, els drets reals o personals que pogueren tindre terceres persones sobre el domini públic concedit i les obres i instal·lacions objecte de la concessió. L'administració tampoc assumirà els contractes de treball que poguera haver concertat el concessionari per a l'exercici de la seua activitat empresarial, sense que, per tant, es puga entendre de cap forma que la reversió implica la successió d'empresa prevista en l'article 44 del Text Refós de Llei de l'Estatut dels Treballadors, ni que l'autoritat portuària siga l'empresari principal de l'activitat realitzada pel concessionari, a l'efecte de l'article 42 del dit text refós.
  
Les normes assenyalades en el paràgraf anterior seran igualment aplicables als supòsits de caducitat i rescat o a qualsevol altra forma d'extinció de la concessió, sense perjuí que en estos casos puguen els tercers interessats exercitar les accions que els corresponguen pels drets que este haguera atorgat, o l'obligació que haguera contret. En qualsevol cas i a l'efecte de la prescripció corresponent estos drets hauran de figurar en el passiu del balanç de la societat.
  
15a. Acta de reversió
  
Acabat el termini estipulat, revertiran a la Generalitat Valenciana els terrenys, les obres i les instal·lacions objecte de concessió, i l'Ajuntament de la Vila Joiosa podrà retirar aquells elements que no estiguen units de manera fixa a l'immoble i amb estos no es produïsca trencament ni deterioració d'este.
  
De la recepció per l'administració dels béns revertits, s'alçarà la corresponent acta en presència de l'Ajuntament de la Vila Joiosa, si compareguera. En l'acta es ressenyarà l'estat de conservació dels béns revertits, i s'especificaran els deterioraments que presenten. Si existiren deterioraments, l'acta servirà de base per a instruir el corresponent expedient, en el qual es concretarà l'import de les reparacions necessàries, que s'exigirà a l'Ajuntament de la Vila Joiosa amb utilització, si fóra necessari, del procediment de constrenyiment administratiu.
  
16a. Sancions
  
L'incompliment total o parcial de les condicions i prescripcions imposades en la concessió donarà lloc a la incoació del corresponent expedient sancionador, sense perjuí que, quan segons el parer de l'administració, la infracció poguera ser constitutiva de delicte o falta, esta passarà el tant de culpa a la jurisdicció competent.
  
17a. Caducitat
  
Serà causa de declaració de caducitat d'esta concessió, a més de les previstes legalment, l'incompliment de les obligacions descrites en este plec.
  
La declaració de caducitat suposarà la perduda de la fiança o de les fiances constituïdes, i podrà comportar, segons el criteri de l'administració, la demolició, la retirada de les obres i de les instal·lacions, parcial o total, a càrrec del concessionari, fins i tot amb reposició del terreny al seu anterior estat, en el termini que se li assenyale i sense dret a cap indemnització.
  
La tramitació de l'expedient de caducitat es realitzarà amb independència de la incoació del procediment sancionador que corresponga, d'acord amb el que disposa l'anterior condició.
  
18a. Inscripció en el registre de la propietat
  
Si el concessionari inscriu la concessió en el Registre de la Propietat, haurà de facilitar a l'administració el certificat acreditatiu de la dita inscripció.
  
Extingida la concessió el concessionari sol·licitarà la cancel·lació de la inscripció i donarà compte d'això a l'administració concedent.
  
19a. Execució subsidiària
  
Quan el concessionari obligat a això no duga a terme les accions que li ordene l'administració, en aplicació de les condicions corresponents, esta, de conformitat amb la Llei 30/1992 de Règim Jurídic de les Administracions Públiques i del Procediment Administratiu Comú, podrà procedir a la seua execució subsidiària, i l'import de les despeses, com també dels danys i dels perjuís, seran a càrrec del concessionari.
  
20a. Deterioració
  
La Generalitat Valenciana no serà responsable de la deterioració o minva de les mercaderies, la maquinària, les instal·lacions o els útils que poguera haver en la parcel·la, ni dels danys a les persones que en esta es produïsquen, siga quina siga la causa.
  
21a. Disposicions aplicables
  
L'Ajuntament de la Vila Joiosa estarà obligat a complir les disposicions vigents, o les que d'ara endavant es dicten, que afecten el domini públic l'explotació i la conservació del qual és objecte de concessió i les obres i activitats que s'hi desenvolupen, especialment les corresponents a llicències i ordenacions urbanístiques, sense que les obres que s'executen puguen ser obstacle al pas per a l'exercici de la vigilància duanera, litoral, ni de les altres servituds públiques.
  
22a. Accés per a vianants
  
L'accés per a vianants a la zona serà, en qualsevol cas, públic i gratuït; l'accés rodat serà igualment públic.
  
23. Obres
  
Per a la construcció de qualsevol tipus d'obres, s'haurà de sol·licitar l'oportuna autorització després de la presentació prèvia del corresponent projecte. No es permet el cobriment de noves superfícies.
  
24a. Incompliment
  
L'incompliment de qualsevol de les condicions anteriors serà causa d'extinció de la concessió, s'aplicarà per a això el que establix la legislació de costes per a extinció de concessions.
  
Esta resolució no posa fi a la via administrativa. Contra esta es pot interposar recurs d'alçada davant del secretari autonòmic d'Infraestructures, en el termini d'un mes, comptador des de l'endemà de la notificació de la present, sense perjuí de la utilització per l'interessat de qualsevol altre recurs que considere oportú.